open-index/open-wikipedia-markdown huggingface dataset:
தாபினோமா அக்குமின்னேட்டம்

**தாபினோமா அக்குமின்னேட்டம்** (*Tapinoma acuminatum*) என்பது *தாபினோமா* பேரினத்தைச் சேர்ந்த எறும்பு சிற்றினமாகும். 1907ஆம் ஆண்டு போரெல் என்ற வாகைப்பாட்டியலாளர் விவரித்த இந்த சிற்றினம் கென்யாவில் மட்டும் காணப்படும் அகணிய உயிரி ஆகும்.

## மேற்கோள்கள்

பகுப்பு:தாபினோமா
பகுப்பு:எறும்புகள்
பகுப்பு:அகணிய உயிரிகள்
தாபினோமா எலக்ட்ரினம்

**தாபினோமா எலக்ட்ரினம்** (*Tapinoma electrinum*) என்பது *தாபினோமா* பேரினத்தைச் சேர்ந்த எறும்பு அழிந்துபோன  சிற்றினமாகும். உக்ரைனில் ஆம்பர் படிவில் காணப்பட்ட புதைப்படிவ எச்சத்தின் மூலம் இச்சிற்றினம் திலசுகி என்பரால் 2002ஆம் ஆண்டு விவரிக்கப்பட்டது.

## மேற்கோள்கள்

பகுப்பு:தாபினோமா
பகுப்பு:எறும்புகள்
பகுப்பு:அற்றுவிட்ட இனங்கள்
தாபினோமா கிளேசாரியா

**தாபினோமா கிளேசாரியா** (*Tapinoma glaesaria*) என்பது *தாபினோமா* பேரினத்தில் அழிந்துபோன எறும்பு சிற்றினமாகும். முதலில் ஜெனடி துலசுகி 2002ஆம் ஆண்டில் தாபினோமா அபேரன்சு என்று விவரித்தார். இந்த சிற்றினத்தின் புதைபடிவங்கள் உக்ரைனில் உள்ள ரோவ்னோ ஆம்பரில் காணப்பட்டன. இந்த சிற்றினப் பெயர் மடகாசுகரில் தற்போதுள்ள ஒரு சிற்றினமான *தாபினோமா அபேரன்சு* (சாண்ட்சி, 1911)இன் இரண்டாம் நிலை ஒத்த பெயராகும். பெர்ரிச்சோட், சலாசு-கிசுமோண்டி & அன்டோயின் (2019) துலசுகி விவரித்த உயிரலகிற்கு *தா. கிளேசாரியா* என்ற மாற்றுப் பெயரை உருவாக்கினர்.

## மேற்கோள்கள்

பகுப்பு:தாபினோமா
பகுப்பு:எறும்புகள்
பகுப்பு:அற்றுவிட்ட இனங்கள்
தாபினோமா மினூடிசுசிமம்

**தாபினோமா மினூடிசுசிமம்** (*Tapinoma minutissimum*) என்பது *தாபினோமா* பேரினத்தில் அழிந்துபோன எறும்பு சிற்றினமாகும். இது ஒலிகோசீன் கால எறும்புச் சிற்றினமாகும். 1891ஆம் ஆண்டு எமெரியால் விவரிக்கப்பட்ட இந்த சிற்றினத்தின் மாதிரிகள் சிசிலியன் ஆம்பரில் காணப்பட்டன. இங்கிருந்து இந்த சிற்றினத்தின் புதைபடிவ ஆண் மாதிரி விவரிக்கப்பட்டது.

## மேற்கோள்கள்

பகுப்பு:தாபினோமா
பகுப்பு:எறும்புகள்
பகுப்பு:அற்றுவிட்ட இனங்கள்
தனுஷ்கோடி பெரும் பூநாரை பறவைகள் சரணாலயம்

**தனுஷ்கோடி பெரும் பூநாரை பறவைகள் சரணாலயம்** என்பது ஒரு பாதுகாக்கப்பட்ட பகுதி மற்றும் பெரும் பூநாரைகள் சரணாலயம் ஆகும். இது தமிழ்நாட்டின், இராமநாதபுரம் மாவட்டம், தனுஷ்கோடியில் அமைந்துள்ளது. இது இராமேசுவரம் தீவின் கடை கோடியில் சதுப்பு நிலப் பகுதியில் 524 எக்டேர் பரப்பளவில் உருவாக்கப்பட்டுள்ளது. இக்காப்பகம் தமிழ்நாடு அரசினால் 2025ஆம் ஆண்டு சூன் 5 அன்று (உலக சுற்றுச்சூழல் நாள்) ஏற்படுத்தப்பட்டது. இது மன்னார் வளைகுடா உயிர்க்கோளக் காப்பகத்தின் ஒரு பகுதியாக அங்கீகரிக்கபட்டுள்ளது.

இது வலசை போகும் ஈரநிலப் பறவைகளின் வலசைப் பாதையில் அமைந்துள்ளது. இங்கு நிலப்பரப்பைச் சார்ந்த 55 வகை பறவை இனங்களும், வலசை வந்துபோகும் 73 பறவையினங்களும் காணப்படுகின்றன. ஆண்டுதோறும் ஆகத்து முதல் மார்ச் வரை 700 பூநாரைகள் வரை வலசை வருகின்றன. பிற அலைந்துதிரியும் பறவைகளும் இங்கு வருகின்றன.

## மேற்கோள்கள்

பகுப்பு:தமிழ்நாட்டில் உள்ள காட்டுயிர் காப்பகங்கள்
பகுப்பு:தமிழ்நாட்டின் பறவை புகலிடங்கள்
பகுப்பு:இராமநாதபுரம் மாவட்டத்திலுள்ள சரணாலயங்கள்
பெர்ரசு உப்பு/போலிக் அமிலம்

**பெர்ரசு உப்பு/போலிக் அமிலம்** (*Ferrous salt/folic acid*) என்பது கர்ப்ப காலத்தில் இரும்புச் சத்து குறைபாடு மற்றும் போலிக் அமிலக் குறைபாட்டைத் தடுக்கப் பயன்படுத்தப்படும் ஒரு துணை மருந்தாகும்.  இரும்புச்சத்து குறைபாடு இரத்த சோகைக்கு சிகிச்சையளிக்கவும் பயன்படுத்தப்படுகிறது. இம்மருந்து பெர்ரசு உப்பு மற்றும் போலிக் அமிலம் ஆகியவற்றின் ஒரு நிலையான அளவு கலவையாகும். வாய் வழியாக உட்கொள்ளப்படுகிறது.

அடர் நிற மலம் பக்கவிளைவாக இருக்கும். மலச்சிக்கல் மற்றும் வயிற்று வலி ஆகியவையும் இருக்கலாம். உடலில், தேவைக்கும் மிக அதிகமான இரும்புச் சத்து சேமிக்கப்படும் நிலை   உள்ளவர்களுக்கு எச்சரிக்கை தேவை. குழந்தைகளிடம் இதை அதிகமாகப் பயன்படுத்துவது கடுமையான பிரச்சனைகளை ஏற்படுத்தக்கூடும்.

பெர்ரசு உப்பு /போலிக் அமிலம் 1946 ஆம் ஆண்டிலேயே அமெரிக்காவில் மருத்துவப் பயன்பாட்டிற்காக அங்கீகரிக்கப்பட்டது. இது உலக சுகாதார அமைப்பின் அத்தியாவசிய மருந்துகளின் பட்டியலில் இடம்பெற்றுள்ளது. தற்போது இது அமெரிக்காவில் ஒரு கூட்டு மருந்தாக வணிக ரீதியாகக் கிடைக்கவில்லை.

## மேற்கோள்கள்

பகுப்பு:மருந்துகள்
கால்ரோசு

**கால்ரோசு அரிசி** *(Calrose rice)* என்பது ஒரு நடுத்தர தானிய அரிசி (நெல்) வகையாகும், இது கலிபோர்னியா அரிசித் தொழிலின் தொடக்க வகையாக இருப்பதற்காகப் புகழ்பெற்றது. 

## வரலாறு

கால்ரோசு (USDA # C.I. 8988) நெல் இரகம், கலிபோர்னியாவின் பிக்சு அருகே உள்ள நெல் பரிசோதனை நிலையத்தில் உருவாக்கப்பட்டு, 1948 இல் கலிபோர்னியா உழவர்களுக்கு அறிமுகப்படுத்தப்பட்டது. இது உழவர்கள், சந்தைப்படுத்துபவர்கள் மற்றும் நுகர்வோர் மத்தியில் புகழடைந்து, 1970 களின் பிற்பகுதி வரை கலிபோர்னியாவின் முக்கிய நெல் இரகமாகத் திகழ்ந்தது. கால்ரோசு நெல்லுடன் குறிப்பிட்ட பதப்படுத்தும் மற்றும் சமையல் பண்புகள் தொடர்புடையவையாக இருந்தன.

பல ஆண்டுகளாக, கால்ரோசு  தானியத்தின் சமையல் மற்றும் பதப்படுத்தும் பண்புகளில் மேம்படுத்தப்பட்ட புதிய வகைகள் வெளியிடப்பட்டன. இந்த நடுத்தர அளவிலான தானியங்கள் சேமிப்பின்போது கால்ரோசுடன் கலக்கப்பட்டன, மேலும் பல மட்டங்களில் அவற்றின் சிறந்த செயல்திறன் காரணமாக, பின்னர் வணிக உற்பத்தியில் அந்த வகையை மாற்றியமைத்தன. அந்த கால்ரோசு வகை இப்போது பயிரிடப்படாவிட்டாலும், கலிபோர்னியா வகை நடுத்தர தானிய அரிசிக்கு வர்த்தகம் மற்றும் சந்தை ஆகிய இரண்டிலும் கால்ரோசு ஒரு அங்கீகரிக்கப்பட்ட பெயராக மாறியுள்ளது. "ரோஸ்" என்ற பெயர் அதன் நடுத்தர தானிய வடிவத்தைக் குறிக்கிறது ("ப்ளூ ரோஸ்" என்பது லூசியானாவில் உருவாக்கப்பட்ட ஒரு முந்தைய நடுத்தர தானிய வகையாகும்), மேலும் "கல்" என்பது அந்த தானியத்தின் தோற்றம் மற்றும் உற்பத்தி மாநிலமான கலிபோர்னியாவிற்கு அஞ்சலி செலுத்துகிறது. கலிபோர்னியா அரிசிப் பயிரில் எண்பது சதவீதம் கால்ரோசு அரிசியாகும்.

## கிடைக்கும் தன்மை
கால்ரோஸ் அரிசி என்பது அமெரிக்காவிலும் வெளிநாடுகளிலும், குறிப்பாக பசிபிக் பிராந்தியத்தில், மிகவும் அங்கீகரிக்கப்பட்ட கலிபோர்னியா அரிசி வகையாகும். ஆத்திரேலியா போன்ற, சாகுபடிக்கு ஏற்ற சூழல் உள்ள உலகின் பிற பகுதிகளிலும் இந்த வகை அரிசி பயிரிடப்படுகிறது.

கால்ரோசு அரிசி மணிகள் சமைத்த பிறகு மென்மையாகவும், ஒன்றோடொன்று ஒட்டிக்கொண்டும் இருப்பதால், இது சுசி தயாரிப்பதற்கு ஏற்றதாக இருக்கிறது. கால்ரோசு ஒரு காலத்தில் கொரியாவில் மிகவும் விரும்பப்படும் ஒரு வகையாக இருந்தது, அங்கு அது ஒரு அரிய வகையாகக் கருதப்பட்டது. அந்த வகை அரிசிக்காக ஒரு கள்ளச் சந்தைகூட இருந்தது, மேலும் அது பெருமளவில் கடத்தி வரப்பட்டது.

## மேலும் காண்க
* ரோசுத் தீவு
* கொத்தமல்லி சம்பா
* மல்லிகை அரிசி
* மைசூர் மல்லி
* தூயமல்லி

## சான்றுகள்

பகுப்பு:நெல்
பகுப்பு:நெல் வகைகள்
ஐசோனியாசித்து/இரிஃபாம்பிசின்

**ஐசோனியாசித்து/இரிஃபாம்பிசின்** (*Isoniazid/rifampicin*) என்பது காசநோய்க்கு சிகிச்சையளிக்கப் பயன்படுத்தப்படும் ஒரு மருந்தாகும். இம்மருந்து ஐசோனியாசித்து மற்றும் இரிஃபாம்பிசின்  ஆகிய மருந்துகளின் நிலையான அளவு கலவையாகும். இம்மருந்து மற்ற காசநோய் எதிர்ப்பு மருந்துகளுடன் சேர்த்துப் பயன்படுத்தப்படுகிறது. வாய் வழியாக எடுத்துக்கொள்ளப்படுகிறது.

உலக சுகாதார அமைப்பின் அத்தியாவசிய மருந்துகளின் பட்டியலில் இது இடம்பெற்றுள்ளது.

## பக்கவிளைவுகளும் பாதுகாப்பும்
இம்மருந்தில்  உள்ள அடிப்படை மருந்துகளின் பக்க விளைவுகளே இதன் பக்கவிளைவுகளாகும்.   ஒருங்கிணைப்புக் குறைபாடு, பசியின்மை, குமட்டல், மரத்துப்போதல் மற்றும் சோர்வாக உணர்தல் ஆகியவை பொதுவான பக்க விளைவுகளில் அடங்கும். கல்லீரல் பிரச்சனைகள் போன்ற கடுமையான பக்க விளைவுகளும் ஏற்படலாம்.  பொதுவாக, இது குழந்தைகளுக்குப் பரிந்துரைக்கப்படுவதில்லை.  கர்ப்ப காலத்தில் இதன் பயன்பாடு பாதுகாப்பானதா என்பது தெளிவாகத் தெரியவில்லை.

## மேற்கோள்கள்

பகுப்பு:மருந்துகள்
அங்கபூர்

**அங்கபூர்** (*Ankapur*) இந்திய மாநிலமான தெலுங்காணாவின் நிசமாபாத் மாவட்டத்தில் உள்ள ஆர்மூர் மண்டலத்திற்குட்பட்ட  ஒரு கிராமம் ஆகும்.  இந்த கிராமத்திலிருந்து ஐந்து கி.மீ. தொலைவில் உள்ள ஆர்மூர் நகரத்தின் கீழ் இது வருகிறது. இந்தக் கிராமம் நாட்டின் மாதிரி கிராமங்களில் ஒன்றாகக் கருதப்படுகிறது. இது இந்திய வேளாண் ஆராய்ச்சி கவுன்சில், சர்வதேச பயிர் ஆராய்ச்சி நிறுவனம்,அரை வறண்ட வெப்பமண்டலங்களுக்கானது மற்றும் சர்வதேச அரிசி ஆராய்ச்சி நிறுவனம் ஆகியவை அமைந்துள்ளதால் இது ஒரு மாதிரி கிராமமாக அங்கீகரிக்கப்பட்டுள்ளது.

சிறீனிவாசு ரெட்டி தொழில்நுட்ப நிறுவனம் இங்கு அமைந்துள்ளது. பாலிஅவுசில் வெட்டப்பட்ட பூக்களை பயிரிடும் நிசாமாபாத் மாவட்டத்தில் உள்ள முதல் கிராமம் இதுவாகும். இந்தக் கிராமம் 400 ஆண்டுகள் பழமையானது மற்றும் நிசாமாபாத்தை சக்தல்பூருடன்  இணைக்கும் தேசிய நெடுஞ்சாலை 16 இன் கிழக்குப் பகுதியில் அமைந்துள்ளது, மேலும் ஐதராபாத் மற்றும் நாக்பூரை இணைக்கும் தேசிய நெடுஞ்சாலை எண் 7க்கு அருகில் உள்ளது. கடல் மட்டத்திலிருந்து கிராமமானது 404 மீட்டர் உயரத்தில் அமைந்துள்ளது. இக்கிராமம் ஆண்டுதோறும் சுமார் 1100 மிமீ மழைப்பொழிவைப் பெறுவதோடு மட்டுமல்லாமல் துணை வெப்பமண்டல காலநிலையும் இங்கு நிலவுகிறது.

## நிலப்பரப்பு
மொத்த புவியியல் பரப்பளவு 2205 ஏக்கர் ஆகும். 2001 ஆம் ஆண்டு மக்கள் தொகை கணக்கெடுப்பின்படி, கிராமத்தின் மொத்த மக்கள் தொகை 6066 ஆக இருந்தது.
=
## பொருட்கள்
விவசாயிகள் விதை உற்பத்திக்காகவும் உணவுக்காகவும் கம்பு மற்றும் சோளம் பயிரிடுகிறார்கள்.

## அங்கீகாரம்
விவசாய வளர்ச்சித் துறையில் சிறந்த சாதனைகளுக்காக பிலிப்பைன்சு தலைநகரான மணிலாவில் உள்ள சர்வதேச அரிசி ஆராய்ச்சி நிறுவனத்தால் அங்கபூர் ஒரு மாதிரி கிராமமாக அங்கீகரிக்கப்பட்டுள்ளது. வணிகப் பயிர்கள் மற்றும் காய்கறிகளை பெரிய அளவில் பயிரிடுவதோடு மட்டுமல்லாமல், உள்ளூர் விவசாய சமூகங்கள் தானியங்கள் மற்றும் பாரம்பரிய உணவு தானிய பயிர்களுக்குப் பதிலாக விதைகளுக்காகவும் பல்வேறு பயிர்களை பயிரிட்டு வருகின்றன. கிராமத்தின் விவசாயிகள் சங்கம் பல்வேறு விவசாய மேம்பாட்டுத் திட்டங்களை ஒருங்கிணைத்து, ஒழுங்கமைத்து, கட்டுப்படுத்துகிறது. இந்தக் கிராமம் குடியிருப்பாளர்களுக்கான நவீன வசதிகளையும் கொண்டுள்ளது, மேலும் விவசாய சந்தைப்படுத்தலையும் தாங்களாகவே மேற்கொண்டு வருகிறார்கள்.

## கோழி இறைச்சி
அங்கபூர் சிக்கன் என்பது தெலுங்கானாவின் முக்கிய சமையல் குறிப்புகளில் ஒன்றாகக் கருதப்படும் பிரபலமான கோழி இறைச்சி ஆகும்.

இந்த உணவு அங்கபூரில் உள்ள ஒரு சிறிய உணவகங்களால் பிரபலப்படுத்தப்பட்டது. அதன் சூடு பறக்கும் சுவை மற்றும் தனித்துவமான கலவைக்காக உள்ளூர் மக்களிடையே இது பிரபலமடைந்த. 2017 ஆம் ஆண்டு நடைபெற்ற உலக தெலுங்கு மாநாட்டில் தெலுங்கானா உணவு வகைகளை காட்சிப்படுத்த பரிமாறப்படும் உணவின் ஒரு பகுதியாகவும் இது இருந்தது. இது ஆந்திரப் பிரதேசத்திலும் பிரபலமடைந்துள்ளது. இது ஐக்கிய அரபு எமிரேட்சு மற்றும் அமெரிக்காவில் பிரபலமாகவும் உள்ளது. இது பிரபலமான தெலுங்கு செய்தி சேனல், தொலைக்காட்சி 9 ஆல் சர்வதேச வர்த்தக முத்திரையுடன் கூடிய வணிகக்குறியிடப்பட்ட உணவு வகையாக அங்கீகரிக்கப்பட்டுள்ளது.

## மேற்கோள்கள்

## வெளி இணைப்புகள்

பகுப்பு:நிசாமாபாத் மாவட்டத்திலுள்ள ஊர்கள்
பானெரோசோயிக் பேரூழி

**பானெரோசோயிக் பேரூழி** (The *Phanerozoic* {{efn| . ) என்பது பூமியின் புவியியல் கால அளவுகோலில் உள்ள நான்கு பெரு ஊழிகளில் இறுதியாக அமைந்துள்ளதாகும். இதன் காலம்   மில்லியன்ஆண்டுகளிலிருந்து, இன்று வரை உள்ள காலப்பகுதி என அறிவியலாளர்கள் வகுத்துள்ளனர். பேரூழிக்காலங்களில் முதலில் ஏடியனும், இரண்டாவதாக ஆர்க்கியனும், மூன்றாவதாக புரோடெரோசோயிக் பேரூழியும் அமைந்துள்ளன. அதனாலேயே, *பானெரோசோயிக்* என்று பெயரிட்டுள்ளனர். இந்த கிரேக்கச் சொல்லுக்கு,  "தென்படும் உயிர்" என்பது பொருள் ஆகும். நான்காவதாக அமைந்துள்ள இப்பேரூழியில், கண்களுக்குத் தெரியக்கூடிய அளவிலான, பெரிய உயிரினங்கள் முதன்முதலில் தோன்றியதாகக் கண்டறிந்துள்ளனர்.

## உயிர்களின் தோற்றம்
இக்காலத்திற்கு முன்பு உயிரினங்கள் பெரும்பாலும் மென்மையான உடலைக் கொண்டிருந்தன; இக்காலத்தில்தான் கடினமான ஓடுகள் மற்றும் எலும்புகள் கொண்ட உயிரினங்கள் தோன்றின. வளிமண்டலத்திலும், கடலிலும் உயிர்வளி அளவு அதிகரித்தது, இவ்வளவு பெரிய அளவிலான பரிணாம வளர்ச்சிக்கு ஒரு முக்கியத் தூண்டுகோலாக அமைந்தது. கேம்பிரியன் வெடிப்பால், இன்று பூமியில் வாழும் பெரும்பாலான முக்கிய விலங்குத் தொகுதிகள் (Phyla) முதன்முதலில் இக்காலகட்டத்தில்தான் தோன்றின. இந்த உயிரிப் பெருக்கும் முழுவதும், முதலில் பெருங்கடலிலேயே நிகழ்ந்தது; அப்போது நிலப்பரப்பில் தாவரங்களோ, விலங்குகளோ தோன்றவில்லை. நிலப்பரப்பில் காடுகள் உருவானது; ஒளிச்சேர்க்கை மூலம் வளிமண்டலத்தில் உயிர்வளி அளவு சீரானதும் இக்காலகட்டத்தில்தான் நிகழ்ந்தது. மீன்கள், நிலநீர் வாழ்விகள், ஊர்வன (டைனோசர்கள் உட்பட), பறவைகள், பாலூட்டிகள் என முதுகெலும்புள்ள விலங்குகளின் பரிணாம வளர்ச்சி மேலோங்கியது. ஐந்து முறை பெரும் உயிரின அழிவுகள் (Mass Extinctions) ஏற்பட்டுள்ளன, இதில் டைனோசர்களின் அழிவும் அடங்கும். மனிதர்களின் தோற்றம், வளர்ச்சி இறுதிக்கட்டதில் நிகழ்ந்தது.

## இதன் பகுதிகள்
இது தொல்லூழி (Paleozoic), இடையூழி (Mesozoic) மற்றும் புதுஉயிர் ஊழி (Cenozoic) என மூன்று ஊழிகளாகப் (Eon) பிரிக்கப்பட்டுள்ளன.

## மேற்கோள்கள்

## இவற்றையும் காணவும்
* ஏடியன் பேரூழி
* ஆர்க்கியன் பேரூழி
* புரோடெரோசோயிக் பேரூழி

பகுப்பு:நிலவியல் காலங்கள்
புரோமின்(III) புளோரோசல்போனேட்டு

**புரோமின்(III) புளோரோசல்போனேட்டு** (*Bromine(III) fluorosulfonate*) என்பது BrF3O9S3 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். புரோமின், கந்தகம், புளோரின் மற்றும் ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. இது புளோரோசல்போனேட்டுகள் குழுவைச் சேர்ந்த, புரோமினின் ஒரு மும்மை இணைதிறன் சேர்மமாகும்.

## தயாரிப்பு
புரோமின் மற்றும் பெராக்சிடைசல்பியூரைல் டைபுளோரைடு ஆகியவற்றின் வினைவிளைபொருளாக புரோமின்(III) புளோரோசல்போனேட்டு உருவாகிறது:

::Br2 + 3S2O6F2 ⟶ 2Br(SO3F)3

## வேதிப் பண்புகள்
புரோமின்(III) புளோரோசல்போனேட்டு அதிக ஈரப்பதத்தை உறிஞ்சும் தன்மை கொண்டது. நீருடன் வெப்பத்தை வெளியிடும் வகையில் வினைபுரிகிறது.

::4Br(SO3F)3 + 6H2O ⟶ 2Br2 + 3O2 + 12HSO3F

புரோமின்(III) புளோரோசல்போனேட்டுடன் புரோமினைச் சேர்ப்பதன் மூலம் ஒற்றை இணைதிற புரோமின்(I) புளோரோசல்போனேட்டை உருவாக்கலாம்:

::Br(SO3F)3 + Br2 → 3 BrSO3F

## மேற்கோள்கள்

 
பகுப்பு:புரோமின் சேர்மங்கள்
பகுப்பு:புளோரோசல்போனேட்டு எசுத்தர்கள்
பகுப்பு:புளோரின் சேர்மங்கள்
பெராக்சிடைசல்பியூரைல் டைபுளோரை

**பெராக்சிடைசல்பியூரைல் டைபுளோரைடு** (*Peroxydisulfuryl difluoride*) என்பது F2O6S2. என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும்.  கந்தகம், புளோரின் மற்றும் ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. பெராக்சைடு குழுவைச் சேர்ந்த ஒரு சேர்மம் என்று வகைப்படுத்தப்படுகிறது.

## தயாரிப்பு
கந்தக மூவாக்சைடை வெள்ளி(II) புளோரைடு முன்னிலையில் புளோரினுடன் வினைபுரியச் செய்வதன் மூலமாகவோ அல்லது புளோகந்தக  அமிலத்தின் மின்னாற்பகுப்பு மூலமாகவோ பெராக்சிடைசல்பியூரைல் டைபுளோரைடு சேர்மத்தைப் பெறலாம்.

::2SO3 + F2 → S2O6F2

குரோமியம்(V) புளோரைடை  சல்பர் டிரையாக்சைடுடன் வினைபுரிய வைப்பதன் மூலமும் இதைத் தயாரிக்க முடியும்.:

::CrF5 + 5SO3 → S2O6F2 + Cr(SO3F)3

புளோரோகந்தக அமிலம் மற்றும் டையாக்சிசினைல் அறுபுளோரோ ஆர்சனேட்டு ஆகியவற்றுக்கு இடையேயான வினை மூலமும் இதை தயாரிக்கலாம்.
 
::2HSO3F + 2[O2][AsF6] → S2O6F2 + 2O2 + 2AsF5 + 2HF

## இயற்பியல் பண்புகள்
பெராக்சிடைசல்பியூரைல் டைபுளோரைடு  என்பது ஒரு விரும்பத்தகாத வாசனையுடைய நிறமற்ற திரவமாகும். தண்ணீருடன் வினைபுரிந்து ஆக்சிசன் மற்றும் புளோகந்தக அமிலத்தை உருவாக்குகிறது.  கரிமப் பொருட்களுடன் தொடர்பு கொள்ளும்போது அவற்றைப் பற்றவைக்கும் தன்மை கொண்டுள்ளது.

## வேதிப் பண்புகள்
சீசியம் புளோரோசல்போனேட்டு மற்றும் வெள்ளிபுளோரோசல்போனேட்டுடன் வினைபுரிந்து, ஈரிணைதிற வெள்ளி சேர்மமான CsAg(SO3F)3-சேர்மத்தை உருவாக்குகிறது. 

அயோடின் மற்றும் பெராக்சிடைசல்பியூரைல் டைபுளோரைடிலிருந்து அயோடின்(I) புளோரோசல்போனேட்டைப் பெறலாம்:
::I2 + S2O6F2 → 2ISO3F

## பயன்கள்
பெராக்சிடைசல்பியூரைல் டைபுளோரைடு, புளோரோசல்பேட்டுகளைத் தயாரிக்கப் பயன்படுகிறது. இது ஒரு வலிமையான ஆக்சிசனேற்றியாகும், மேலும் உன்னத உலோகங்களை (Ag, Au, Re, Pt, Os, Rh) புளோரோசல்பியூரிக் அமிலத்தின் உப்புகளாக ஆக்சிசனேற்றம் செய்யப் பயன்படுகிறது.

## மேலும் காண்க
*இருசல்பியூரைல் குளோரைடு
*இருசல்பியூரைல் குளோரைடு புளோரைடு

## மேற்கோள்கள்

பகுப்பு:பெராக்சைடுகள்
பகுப்பு:ஆக்சிபுளோரைடுகள்
பகுப்பு:கந்தகச் சேர்மங்கள்
பகுப்பு:ஆக்சிசனேற்றிகள்
ஜேசி ரீஸ் ஆந்திஸ்

**ஜேசி ரீஸ் ஆந்திஸ்** (*Jacy Reese Anthis*) (பிறப்பு: 16 டிசம்பர் 1992) ஒரு அமெரிக்க சமூக அறிவியல் அறிஞரும், எழுத்தாளரும் ஆவார். இவர் கெல்லி விட்விக்கி என்பவருடன் இணைந்து செண்டியன்ஸ் இன்ஸ்டிடியூட் என்ற அமைப்பை நிறுவினார். இவர் இதற்கு முன்பு செண்டியன்ஸ் பாலிடிக்ஸ் என்ற அமைப்பில் மூத்த ஆய்வாளராகவும், அதற்கு முன்னர் அனிமல் சேரிட்டி எவால்யுவேட்டர்ஸ் அமைப்பின் இயக்குநர்கள் குழுத் தலைவராகவும் பின்னர் முழுநேர ஆராய்ச்சியாளராகவும் பணியாற்றியவர் ஆவார்.

ஆந்திஸின் ஆராய்ச்சித் துறைகளாவன திறன்மிகு ஒப்புரவாண்மை, விலங்கினவாத எதிர்ப்பு, டிஜிட்டல் மனங்கள், மற்றும் தாவர அடிப்படையிலான மற்றும் செல் அடிப்படையிலான விவசாயம் ஆகியவையாகும். டிசம்பர் 2017-ல், விட்விக்கியும் இவரும் வைஸ் பத்திரிகையின் "ஆண்டின் சிறந்த மனிதர்கள்" எனற பட்டியலில் சேர்க்கப்பட்டு அங்கீகரிக்கப்பட்டனர். இவரது *தி எண்ட் ஆஃப் அனிமல் ஃபார்மிங்* (2018) என்ற புத்தகம், 2100-ஆம் ஆண்டிற்குள் விலங்கு விவசாயமானது முடிவுக்கு வந்துவிடும் என்று கணிக்கிறது.

## இவற்றையும் காண்க
* விலங்குரிமை
* விலங்கினவாதம்

## மேற்கோள் தரவுகள்

## வெளியிணைப்புகள்

* 
* 

பகுப்பு:நனிசைவ ஆர்வலர்கள்
பகுப்பு:விலங்குரிமை அறிஞர்கள்
பகுப்பு:1992 பிறப்புகள்
பகுப்பு:வாழும் மக்கள்
பகுப்பு:விலங்குரிமை செயற்பாட்டாளர்கள்
மோர்டாது

**மோர்டாது** (*Mortad*) என்பது இந்தியாவின் தெலுங்கானா மாநிலத்தில் உள்ள நிசாமாபாத்து மாவட்டத்தில் அமைந்துள்ள ஒரு கிராமம் ஆகும்.

## புவியியல்
18.8167°N 78.4833°E என்ற புவியியல் ஆள்கூறுகளில் மோர்டாது கிராமம் அமைந்துள்ளது.

## மக்கள்தொகையியல்
♦ மோர்டாது மண்டலத்தின் மொத்த மக்கள் தொகை 56,376 ஆகும். இவர்கள் 13,119 வீடுகளில் வசிக்கின்றனர். இந்த மண்டலம் மொத்தம் 19 கிராமங்கள் மற்றும் 18 பஞ்சாயத்துகளில் பரவியுள்ளது. இதில் ஆண்கள் 27,410 பேர் மற்றும் பெண்கள் 28,966 பேர் ஆவர்.

♦ மோர்டாட் நகரத்தின் மொத்த மக்கள் தொகை 11,123 ஆகும். இங்கு 2,736 வீடுகள் உள்ளன.

## தொடருந்து
மோர்டாது கிராமத்தில் ஒரு தொடருந்து நிலையம் உள்ளது. மேலும் இது பெத்தபள்ளி-நிசாமாபாத்து தொடருந்து பாதையில் அமைந்துள்ளது.

## போக்குவரத்து
தேசிய நெடுஞ்சாலை எண் 63 மோர்டாது கிராமத்தின் வழியே செல்கிறது.

## மேற்கோள்கள்

பகுப்பு:நிசாமாபாத் மாவட்டத்திலுள்ள ஊர்கள்
பீசல்பூர் சட்டமன்றத் தொகுதி

**பீசல்பூர் சட்டமன்றத் தொகுதி** *(Bisalpur Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது பிலிபித் மாவட்டத்தில் அமைந்துள்ளது. பீசல்பூர், பிலிபித் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
பகுப்பு:உத்தரப் பிரதேசத்தில் அரசியல்
பகுப்பு:பிலிபித் மாவட்டம்
பகுப்பு:உத்தரப் பிரதேச சட்டமன்றத் தொகுதிகள்
நந்திபேட்டு

**நந்திபேட்டு** (*Nandipet*) என்பது இந்தியாவின் தெலுங்கானா மாநிலத்தில் உள்ள நிசாமாபாத்து மாவட்டத்தில் அமைந்துள்ள ஒரு கிராமமும் மண்டலமும் ஆகும். நிசாமாபாத்திலிருந்து சுமார் 25 கி.மீ. தொலைவில் இந்நகரம் உள்ளது. பாலுகுகுட்டா என்றும் நவசித்துல குட்டா என்றும் அழைக்கப்படும் வரலாற்றுச் சிறப்பு மிக்க இடம் நந்திபேட்டு மண்டலத்தில் உள்ள ஒரு பிரபலமான இடமாகும். நந்திபேட்டு என்ற பெயரே இந்த ஊரில் உள்ள ஒரு புகழ்பெற்ற நந்தி கோயிலில் இருந்து வந்தது. நந்திபேட்டு மண்டலத்தில் உள்ள 32 கிராமங்களில் 28 கிராம பஞ்சாயத்துகள் உள்ளன. தோங்கேசுவர், நிகல்பூர், அன்னாரம் மற்றும் வன்னெல் கே போன்ற சில கிராமங்கள், மகாராட்டிரா மற்றும் தெலுங்கானா மாநிலங்களுக்குள் பாயும் கோதாவரி ஆற்றின் எல்லையில் அமைந்துள்ளன. தோங்கேசுவர் கிராமம் நந்திபேட்டு மண்டலத்தில் உள்ள ஒரு வளர்ந்த கிராமமாகும். 2022 ஆம் ஆண்டில், நந்திபேட்டு மண்டலத்திலிருந்து சில கிராமங்களைச் சேர்த்து தோங்கேசுவர் ஒரு புதிய மண்டலமாக உருவாக்கப்பட்டது. அங்கு மஞ்சள் பயிரிடப்படுகிறது.

## மேற்கோள்கள்

பகுப்பு:நிசாமாபாத் மாவட்டத்திலுள்ள ஊர்கள்
இமிடிக் அமிலம்

**இமிடிக் அமிலம்** (*Imidic acid*) கரிம வேதியியலில், இமிடிக் அமிலங்கள் என்பவை RC(−OH)=NR' என்ற கட்டமைப்பைக் கொண்ட கரிமச் சேர்மங்களாகும். இவை மூன்றாம் நிலை அல்லாத அமைடுகளுடன் (RC(=O)−NHR') இயங்குச்சமநிலை மாற்றியமாகவும் ஆக்சைம்களுடன் (RR'C=N−OH) சமநிலை கொண்டவையாகவும் உள்ளன.

"இமினோ அமிலம்" என்ற சொல் இந்தத் தொகுதிக்குரிய ஒரு வழக்கொழிந்த சொல்லாகும்; இதற்கு வேறுபட்ட மூலக்கூறு அமைப்பு இருப்பதால், இந்தச் சூழலில் இதை பயன்படுத்தக்கூடாது.

ஆரம்பநிலை அமினோ ஆல்ககால்களை உலோக வினையூக்கியின் உதவியுடன் ஐதரசன் நீக்கம் செய்வதன் மூலம் இமிடிக் அமிலங்களை உருவாக்கலாம். உதாரணமாக, அமினோ ஆல்ககால்களின் மூலச் சேர்மமான மெத்தனால் அமீனை ஐதரசன் நீக்கம் செய்வதன் மூலம், இமிடிக் அமிலங்களின் மூலச் சேர்மமான மெத்தனிமிடிக் அமிலத்தைப் பெறலாம்.

::H2NCH2OH → HNCHOH + H2 (பார்மமைடின் இயங்குச் சமநிலை மாற்றியம்)

பக்கச் சங்கிலிகளைக் கொண்ட ஆரம்பநிலை அமினோ ஆல்ககால்கள், அதே பக்கச் சங்கிலிகளைக் கொண்ட இமிடிக் அமிலங்களை உருவாக்குகின்றன:
::H2NCHROH → HNCROH + H2

இமிடிக் அமிலங்களை உருவாக்கும் மற்றொரு வழி, கார்பாக்சிலிக் அமிலங்களை அசனோனுடன் வினைபுரியச் செய்வதாகும். உதாரணமாக, கார்பாமிக் அமிலத்திற்கான வினை பின்வருமாறு:

::H2NCOOH + HNO → H2NCNHOH + O2 (யூரியாவின் இயங்குச் சமநிலை மாற்றியம்]]
மேலும், பதிளிடு செய்யப்பட்ட இமிடிக் அமிலங்களுக்கான பொதுவான வினை:
::RCOOH + R'NO → RCNR'OH + O2
மற்றொரு வழிமுறை, கார்பாக்சிலிக் அமிலங்கள் ஈரசீன் அல்லது பிற அசோ சேர்மங்களுடன் வினைபுரிந்து, அசோனோனை உருவாக்குவதாகும்.
::RCOOH + HNNH → RCNHOH + HNO
இமிடிக் அமிலங்கள், ஆக்சிசன் அணுவிலிருந்து நைட்ரசன் அணுவிற்கு ஐதரசன் இடமாற்றம் அடைவதன் மூலம் அமைடுகளாக மாற்றமடைகின்றன. ஆக்சிசன் அல்லது நீர் உள்ள சூழலில் அமைடுகள் அதிக நிலைத்தன்மை கொண்டவை. அதே சமயம் அம்மோனியா அல்லது மீத்தேன் உள்ள கரைசலில் இமிடிக் அமிலங்கள் சமநிலையை ஆதிக்கம் செலுத்துகின்றன.
::HNCHOH ⇌ HCONH2
::RNCR'OH ⇌ R'CONHR
## மேலும் காண்க
* கார்பாக்சிமைடேட்டு
* ஆல்கனோலமீன்

## மேற்கோள்கள்


பகுப்பு:அமைடுகள்
பகுப்பு:வேதி வினைக்குழுக்கள்
குல்தீப் சிங் தில்லான்

**குல்தீப் சிங் தில்லான்** (*Kuldeep Singh Dhillon*) என்பவர் இந்தியாவின் பஞ்சாப் மாநிலத்தைச் சேர்ந்த ஓர் அரசியல்வாதியாவார். காலா தில்லான் என்ற பெயராலும் அழைக்கப்படுகிறார். இந்திய தேசிய காங்கிரசு கட்சியின் உறுப்பினராக பஞ்சாப் மாநில அரசியலில் இயங்குகிறார். 2024 ஆம் ஆண்டு நவம்பர் மாதம் முதல் பஞ்சாப் சட்டமன்ற உறுப்பினராக உள்ளார். பர்னாலா சட்டமன்றத் தொகுதியை பிரதிநிதித்துவப்படுத்துகிறார். இவருக்கு முன்பு குர்மீத் சிங் மீட் ஏயர் இந்த பதவியில் இருந்தார். 

## மேலும் காண்க
*இந்திய பஞ்சாபின் சட்டமன்றம்

## மேற்கோள்கள்

பகுப்பு:வாழும் மக்கள்
பகுப்பு:பஞ்சாப் சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
மன்சிரி இமால்

**மன்சிரி இமால்** (*Mansiri Himal*) எனபது நேபாளத்தின் வட-மத்திய பகுதியில் அமைந்துள்ள இமைய மலைத் தொடரின் ஒரு முக்கியமான துணை மலைத் தொடர் ஆகும். சிறிய மலைத் தொடராகவும் உயரமான மலைத் தொடராகவும் இது காணப்படுகிறது. காத்மாண்டுவிலிருந்து சுமார் 100 கி.மீ (62 மைல்) வடமேற்கே மன்சிரி இமால் அமைந்துள்ளது. மார்சுயாங்டி ஆறானது மன்சிரியை தென்மேற்கில் உள்ள அன்னபூர்ணா மலைத்தொடரிலிருந்து பிரிக்கிறது. பின்னர் இதன் ஒரு மேலடுக்கு துணை ஆறான தூத் கோலா, வடமேற்கில் உள்ள பெரி இமாலிலிருந்து பிரிக்கிறது. கிழக்கு பக்கத்தில், பூரி கண்டகி ஆறானது மன்சிரியை கணேசு இமால், செராங் அல்லது சிரிங்கி இமால் மற்றும் குடாங் இமால் ஆகியவற்றிலிருந்து பிரிக்கிறது. இந்த நீரோடைகள் அனைத்தும் கண்டகி ஆற்றின் துணை ஆறுகளாகும். 

மன்சிரி மலைத்தொடர் மனாசுலு இமால் அல்லது கூர்க்கா மாசிஃப் என்ற பெயர்களாலும் அழைக்கப்படுகிறது. நிரந்தர பனிப்பாறைகள், ஆழமான பள்ளத்தாக்குகள், கடுமையான மலைப்பாதைகள், இமயமலை  பனிப்பரப்புச் சூழல் ஆகியவை இம்மலைத் தொடரின் முக்கிய அம்சங்களாகும். பூமியின் இருபது மிக உயரமான சிகரங்களில் (குறைந்தது 500 மீட்டர் புவியியல் முக்கியத்துவத்துடன்) பின்வரும் சிகரங்களை இது கொண்டுள்ளது:
*மனசுலு, 8156 மீட்டர் (8ஆவது உயரமான மலை)
*இமால்சுலி, 7893 மீட்டர் (18ஆவது உயரமான மலை)
*நிகாடி சுலி, 7871 மீட்டர் (20ஆவது உயரமான மலை)

மன்சிரி மலைத்தொடர் அதன் உள்ளூர் நிலப்பரப்பு வேறுபாடுகளுக்காக குறிப்பிடத்தக்கது. இது மார்சுயாங்டி பள்ளத்தாக்கின் தரைமட்டத்திலிருந்து 22 கிலோமீட்டருக்கும் (14 மைல்) குறைவான கிடைமட்ட தூரத்தில் 7,000 மீட்டர் (23,000 அடி) உயரத்திற்கு மேல் உயர்ந்து நிற்கிறது.
  
## மேற்கோள்கள்

பகுப்பு:நேபாள மலைத்தொடர்கள்
குரான்சு இமால்

**குரான்சு இமால்** (*Gurans Himal*) என்பது நேபாளத்தின் தொலைதூர மேற்குப் பகுதியில் அமைந்துள்ள இமயமலையின் ஒரு சிறிய துணை மலைத் தொடராகும். இங்கு 8000 மீட்டர் உயர சிகரங்களோ, அல்லது 7,200 மீட்டருக்கு மேல் உயரமுள்ள சிகரங்களோ இல்லாததால், அதிகம் அறியப்படாத ஒன்றாக உள்ளது. இம்மலைத் தொடரின் மிக உயரமான சிகரம் அபி மலை ஆகும். இதன் உயரம் 7,132 மீ (23,399 அடி). இமயமலையின் முக்கிய சிகரங்களுடன் ஒப்பிடும்போது இதன் உயரம் ஒப்பீட்டளவில் குறைவாக இருந்தாலும், குரான்சு இமாலின் மற்ற குறிப்பிடத்தக்க சிகரங்களைப் போலவே, இதுவும் ஒரு தாழ்வான அடிவாரத்திலிருந்து வியத்தகு முறையில் உயர்ந்து நிற்கிறது.

கார்டரின் இமயமலை வகைப்பாட்டின்படி, குரான்சு இமால் இரண்டு துணைப்பிரிவுகளாகப் பிரிக்கப்பட்டுள்ளது. சைபால் துணைப்பிரிவு சேத்தி ஆற்றுக்கு கிழக்கே அமைந்துள்ளது. இதன் மிக உயரமான சிகரம் 7,132 மீ (23,399 அடி) உயரமுள்ள அபி மலை ஆகும். இயோகா பகார் துணைப்பிரிவு சேத்தி ஆற்ருக்கு மேற்கே அமைந்துள்ளது. மேலும் இதில் அபி (7,132 மீ / 23,399 அடி), இயெத்தி பகூராணி (6,850 மீ / 22,474 அடி), போபாயே (6,808 மீ / 22,336 அடி), மற்றும் நம்பா (6,755 மீ / 22,162 அடி) ஆகிய சிகரங்கள் உட்படப் பல சிகரங்கள் உள்ளன.

## மேற்கோள்கள்



## வெளி இணைப்புகள்
* Gurans Himal region marked on OpenStreetMap

பகுப்பு:நேபாள மலைத்தொடர்கள்
யசுவந்த் ராய்

**யசுவந்த் ராய்** (*Yashwant Rai*) என்பவர் இந்தியாவின் பஞ்சாப் மாநிலத்தைச் சேர்ந்த ஓர் அரசியல்வாதியாவார். 1915 ஆம் ஆண்டு மே மாதம் 16 ஆம் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக பஞ்சாப் மாநில அரசியலில் இயங்கினார். 1946 ஆம் ஆண்டு திசம்பர் மாதம் முதல் 1950 ஆம் ஆண்டு சனவரி மாதம் 24 ஆம் தேதி வரை இந்திய அரசியலமைப்புச் சபையில் உறுப்பினராக இருந்தார்.  பஞ்சாபிலிருந்து பரிந்துரைக்கப்பட்ட ஒரே பட்டியல் சாதி வேட்பாளர் யசுவந்த் ராய் என்பது குறிப்பிடத்தக்கதாகும்.
## மேற்கோள்கள்

பகுப்பு:1915 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்
குசால்தீப் சிங் தில்லான்

**குசால்தீப் சிங் தில்லான்** (*Kushaldeep Singh Dhillon*) என்பவர் இந்தியாவின் பஞ்சாப் மாநிலத்தைச் சேர்ந்த ஓர் அரசியல்வாதியாவார். 1973 ஆம் ஆண்டு மே மாதம் 21 ஆம் தேதியன்று இவர் பிறந்தார். 1993-ஆம் ஆண்டில் சண்டிகரில் உள்ள ஜி.சி.எம். கல்லூரியில் பஞ்சாப் பல்கலைக்கழகத்தின் கீழ் பி.ஏ. பட்டம் பெற்றார். 1989-ஆம் ஆண்டில் பரித்கோட்டில் உள்ள தசுமேசு பொதுப் பள்ளியில் நடுவண் இடைநிலைக் கல்வி வாரியப் பாடத்திட்டத்தில் மெட்ரிக் தேர்வில் தேர்ச்சி பெற்றார். இந்திய தேசிய காங்கிரசு கட்சியின் உறுப்பினராக பஞ்சாப் மாநில அரசியலில் இயங்கினார். பரித்கோட்டு சட்டமன்றத் தொகுதியில் சட்டமன்ற உறுப்பினராக இருந்தார். 

## மேற்கோள்கள்

பகுப்பு:1973 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய பஞ்சாப் அரசியல்வாதிகள்
பகுப்பு:பஞ்சாப் சட்டமன்ற உறுப்பினர்கள்
விவேக் குமார் வர்மா

**விவேக் குமார் வர்மா** *(Vivek Kumar Verma)* என்பவர் உத்தரப் பிரதேசத்தைச் சேர்ந்த ஒரு இந்திய அரசியல்வாதி ஆவார்.  பாரதிய ஜனதா கட்சியின் வேட்பாளரான இவர், 2022  இல் நடைபெற்ற உத்தரப் பிரதேச சட்டமன்றத் தேர்தலில்  பீசல்பூர் சட்டமன்றத் தொகுதியில் போட்டியிட்டு வென்றார். இத்தொகுதியானது பிலிபித் மாவட்டத்தில் அமைந்துள்ளது.

## அரசியல்
2022 இல் நடைபெற்ற உத்தரப் பிரதேச சட்டமன்றத் தேர்தலில் பீசல்பூர் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட விவேக் குமார் வர்மா 121142 வாக்குகளைப் பெற்று, தனது நெருங்கிய போட்டியாளரான சமாஜ்வாதி கட்சியின் வேட்பாளரான திவ்யா கங்வாரை விட 70733 வாக்குகள் அதிகம் பெற்று வெற்றிபெற்றார்.

## தேர்தல் முடிவுகள்
### 2022

## மேற்கோள்கள்



பகுப்பு:பிலிபித் மாவட்ட நபர்கள்
பகுப்பு:உத்தரப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பட்டைய கெளப்பணும் பாண்டியா

**பட்டைய கெளப்பணும் பாண்டியா** (*Pattaya Kelappanum Pandiya*) என்பது எசு. பி. ராச்குமார் இயக்கத்திலும், எம். அனி முத்து தயாரிப்பிலும் 2014 ஆம் ஆண்டில் வெளிவந்த தமிழ்க் காதல் நகைச்சுவைத் திரைப்படமாகும். விதார்த்து, மனிசா யாதவ், சூரி ஆகியோர் முக்கியக் கதாபாத்திரங்களில் நடித்திருந்தனர். அருள் தேவ் இசையமைத்திருந்தார், எசு. எசு. மூர்த்தி ஒளிப்பதிவு செய்துள்ளார். கே. தணிகாச்சலம் படத்தொகுப்பு செய்துள்ளார். பட்டைய கெளப்பணும் பாண்டியா திரைப்படம் 2014 செப்டம்பர் 5 அன்று வெளியானது.

## கதை
வேல்பாண்டியன் என்ற சிற்றுந்து ஓட்டுநர், முத்துப்பாண்டி என்ற நடத்துநர் ஆகியோரையும், பேருந்தில் கண்மணியுடன் அவர்களுக்கு இடையே காதல் எப்படி மலர்கிறது என்பதையும் சுற்றி வருவதுதான் பட்டைய கெளப்பணும் பாண்டியா திரைப்படத்தின் கதையாகும்.

## நடிகர்கள்

*வேல்பாண்டியனாக விதார்த்து 
*கண்மணியாக மனிசா யாதவ் 
*முத்துப்பாண்டியாக சூரி  
*வேல்பாண்டி, முத்துப்பாண்டியின் தாயாராக கோவை சரளா 
*வேல்பாண்டி, முத்துப்பாண்டியின் தந்தையாக இளவரசு 
*பேருந்து முதலாளி இமான் அண்ணாச்சி 
* சரவணணாக விஜய் ஆனந்து  
* கண்மணியின் தோழியாக மோகனா  
*கிரிசாக முத்துக்காளை  
*மருத்துவராக டி. பி. கஜேந்திரன்  
*மருத்துவமணை உதவியாளராக லொள்ளு சபா மனோகர் 
*கொட்டாச்சி - ஓட்டுநரைக் கேலி செய்யும் பயணி
*வாசு (நகைச்சுவை நடிகர்)
*செயப்பிரகாசு (சிறப்புத் தோற்றம்)
*சங்கிலி முருகன் (சிறப்புத் தோற்றம்)

## இசை
அருள் தேவ் இந்தத் திரைப்படத்திற்கு இசையமைத்திருந்தார். இவர் இதற்கு முன்பு 'போட்டா போட்டி' என்ற படத்திற்கு இசையமைத்திருந்தார்.
* "ஏன் விழுந்தாய்" – சுவேதா மோகன், அபய் சோத்புர்கர்
* "உருள உருளகிழங்கு" - திப்பு
* "சொல்லாமலே" - விஜய் பிரகாஷ்
* "சீறிவரும்" - வேல்முருகன், முகேசு முகமது
* "நச்சு நச்சு" - இரஞ்சித்து, பிரியா இமேசு

## வெளியீடு
திரைப்படத்தின் செயற்கைக்கோள் உரிமைகள் ராஜ் தொலைக்காட்சிக்கு விற்கப்பட்டன.

## விமர்சனம்
டைம்சு ஆஃப் இந்தியா இந்தப் படத்திற்கு 5-நட்சத்திரங்களுக்கு  1.5 நட்சத்திரங்களைக் கொடுத்து, "பட்டைய கெளப்பணும் பாண்டியா என்பது 1990-ஆம் ஆண்டுகளின் பாணியில் எடுக்கப்பட்ட ஒரு படம். ஆனால், அந்தச் தசாப்தத்தின் சலிப்பூட்டும் படங்களைப் போலவே இதுவும் இருக்கிறது என்பதே இதில் உள்ள சிக்கல். நகைச்சுவைக்கு இயக்குநர் ஒரு பஞ்ச் வசனத்தைச் சொல்லிவிட்டு, பின்னர் தனது பெயரை டைட்டில் கார்டில் காட்டும் வகையிலான படம் இது" என்று எழுதியது. "படத்தின் பிற்பகுதியில் கதை சொல்லும் விதம் இன்னும் விறுவிறுப்பாக இருந்திருக்கலாம். சிறந்த திரைக்கதையைக் கொண்டிருக்காமல் இருக்கலாம், ஆனால்  நகைச்சுவை அம்சத்தால் இது பார்க்கக்கூடிய, தூய்மையான ஒரு முழுமையான குடும்ப பொழுதுபோக்குத் திரைப்படமாக உள்ளது" என்று தி நியூ இந்தியன் எக்சுபிரசு எழுதியது. "பட்டைய கெளப்பணும் பாண்டியா என்பது முதல் பாதியில் காட்டுமிராண்டித்தனமான பின்தொடர்தலை மகிமைப்படுத்தி, இரண்டாம் பாதியில் அதற்கு ஒரு கொடூரமான நியாயத்தை வழங்கும் மற்றொரு தமிழ் திரைப்படம். படத்தில் உள்ள ஒரே ஆறுதல், எங்கிருந்தோ திடீரென்று தோன்றும் அவ்வப்போதைய சூழ்நிலை நகைச்சுவைக் காட்சிகள்தான்" என்று ஒன்லி கோலிவுட் எழுதியது.

## மேற்கோள்கள்

பகுப்பு:2014 தமிழ்த் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:இந்தியத் தமிழ்த் திரைப்படங்கள்
சத்தாரா

**சத்தாரா** (*Satdhara*) என்பது ஒரு தொல்பொருள் தளமாகும். இது தூபங்கள் மற்றும் புத்த விகாரங்களைக் கொண்டுள்ள இடமாகும். சத்தாரா மத்தியப் பிரதேசத்தில் சாஞ்சிக்கு மேற்கே 9 கி.மீ. தொலைவில் அமைந்துள்ளது.

சாஞ்சியைச் சுற்றி இருபது கிலோமீட்டர் சுற்றளவில் நான்கு குழு தூபங்கள் உள்ளன: தென்கிழக்கில் போஜ்பூர் மற்றும் அந்தர், தென்மேற்கில் சோனாரி மற்றும் மேற்கில் சத்தாரா. மேலும் தெற்கே, சுமார் 100&nbsp;மீ தொலைவில், சரு மரு உள்ளது.

இந்த தூபிகள் அனைத்தையும் அலெக்சாண்டர் கன்னிங்காம் அகழ்வாய்வு செய்து கண்டுபிடித்தார். இவர் தூபிகளின் மையத்தில் காணப்பட்ட நினைவுச்சின்னங்களை இங்கிலாந்துக்கு எடுத்துச் சென்றார். இவற்றை பிரித்தானிய அருங்காட்சியகத்திற்கும் விக்டோரியா மற்றும் ஆல்பர்ட் அருங்காட்சியகத்திற்கும் நன்கொடையாக வழங்கினார்.

## படங்கள்

படிமம்:Sanchi_and_surrounding_stupas.jpg|alt=Sanchi and surrounding stupas.|சாஞ்சி மற்றும் சுற்றியுள்ள தூபிகள்.
படிமம்:Sadthara_stupas_map.jpg|alt=Map of the stupas in Satdhara.|சத்தாராவில் உள்ள தூபிகளின் வரைபடம்.
படிமம்:Satdhara_stupas_and_relics.jpg|alt=Great stupa, reliquary and inscriptions.|பெரிய தூபி, நினைவுச்சின்னம் மற்றும் கல்வெட்டுகள்.
படிமம்:006_Main_Stupa_(33697143145).jpg|alt=The Great Stupa.|பெரிய தூபி.
படிமம்:013_Vihara_Wall_(32883831513).jpg|alt=The Vihara.|புத்த விகாரம் .
படிமம்:010_Broken_Stupa_(32854294044).jpg|alt=Another stupa.|இன்னொரு தூபி.
படிமம்:016_More_small_Stupas_(33567800241).jpg|alt=Set of little stupas.|சிறிய தூபிகளின் தொகுப்பு.
படிமம்:Satdhara_vedika_pillars.jpg|alt=Satdhara vedika pillars|சத்தாரா வேதிகா தூண்கள்


## மேற்கோள்கள்

## வெளி இணைப்புகள்

* சத்தாராவின் புகைப்பட தர்ம படங்கள்
* தூபி எண். 7 இன் நினைவுச்சின்னம் (பிரிட்டிஷ் அருங்காட்சியகம்)
* தூபி எண். 7 இன் நினைவுச்சின்னம் (பிரிட்டிஷ் அருங்காட்சியகம்)
* தூபி எண். 8 இன் நினைவுச்சின்னம் (பிரிட்டிஷ் அருங்காட்சியகம்)

பகுப்பு:பௌத்த கட்டிடங்கள்
அந்தர் தூபங்கள்

**அந்தர் தூபிகள்** (*Andher Stupas*), மூன்று தாது கோபுரங்களின் தொகுப்பாகும். இது இந்தியாவின் மத்தியப் பிரதேசத்தின் ராய்சேன் மாவட்டத்தில் சாஞ்சிக்கு தென்கிழக்கே 19 கிலோமீட்டர் தொலைவில் அமைந்துள்ளது. போதுமான உயரத்தில் அமைந்துள்ள இவை, போஜ்பூர் தூபங்களைவிட உயரமாக உள்ளன. இதற்கு அப்பால் சாஞ்சியின் தூபங்கள் தெரியும் வகையில் உள்ளன.

## தூபிகள்
தூபி எண் 1 கிமு 150ஆம் ஆண்டைச் சேர்ந்தது. இது மூன்று தூபிகளில் மிகப்பெரியது. மேலும் இதைச் சுற்றி ஒரு கல் தடையின் எச்சம் உள்ளது (வேதிகா அல்லது "தண்டவாளம்"). 

சாஞ்சி தூபி எண் 2 மற்றும் சோனாரியில் (தூபி 2க்கு வச்சி மற்றும் மொக்கலிபுட்டா மற்றும் தூபி எண். 3க்கு அரிதிபுட்டா) துறவிகளின் நினைவுச்சின்னங்கள் கண்டெடுக்கப்பட்ட அதே பெயர்களைக் கொண்ட பிராமி மொழியில் கல்வெட்டுகள் எண் 2 மற்றும் எண் 3 தூபிகள் வெளிப்படுத்தின.
படிமம்:Sanchi_and_surrounding_stupas.jpg|alt=Sanchi and surrounding stupas.|சாஞ்சி மற்றும் சுற்றியுள்ள தூபிகள்.
படிமம்:Andher_stupas_map.jpg|alt=Map of Andher stupas.|அந்தர் தூபிகளின் வரைபடம்.
படிமம்:Andher_stupa_and_relics.jpg|alt=Stupa No.1 and reliquary.|தூபி எண்.1 மற்றும் நினைவுச்சின்னம்.
படிமம்:Andher_stupa_2.jpg|alt=Stupa No.2.|தூபி எண்.2.
படிமம்:Andher_reliquaries.jpg|alt=Stupa No.2, reliquary (British Museum) and inscriptions.|தூப எண் 2, நினைவுச்சின்னம் (பிரித்தானிய அருங்காட்சியகம் ) மற்றும் கல்வெட்டுகள்.
படிமம்:Andher_Stupa_3.jpg|alt=Stupa No.3.|தூபி எண் 3.
படிமம்:Andher_Stupa_3_reliquary.jpg|alt=Stupa No.3. In a red pottery vessel, a reliquary (British Museum ).|தூப எண் 3. ஒரு சிவப்பு மட்பாண்டப் பாத்திரத்தில், ஒரு நினைவுச்சின்னம் (பிரித்தானிய அருங்காட்சியகம்).


## அருகிலுள்ள பிற தூபிகள்
சாஞ்சியைச் சுற்றி சுமார் இருபது கிலோமீட்டர் சுற்றளவில் மொத்தம் நான்கு தூபங்கள் உள்ளன: தென்கிழக்கில் போஜ்பூர் மற்றும் அந்தர், தென்மேற்கில் சோனாரி மற்றும் மேற்கில் சத்தாரா .  மேலும் தெற்கே, சுமார் 100 கி. மீ. தொலைவில், சரு மரு உள்ளது.
## இதனையும் காண்க
* சாஞ்சி
* சாஞ்சி தூபி எண் 2
* ஹேலியோடோரஸ் தூண்
## மேற்கோள்கள்

## வெளி இணைப்புகள்
* அந்தர் தூபி எண்.2 (பிரித்தானிய அருங்காட்சியகம்)
* அந்தர் தூபி எண்.2 (பிரித்தானிய அருங்காட்சியகம்)-இன் நினைவுப் பாத்திரம்
* [அந்தர் ஸ்தூபம் எண்.3 (பிரித்தானிய அருங்காட்சியகம்)
[பகுப்பு:பௌத்த கட்டிடங்கள்]
கலாமரியா அப்சுட்ருசா

**கலாமரியா அப்சுட்ருசா** (*Calamaria abstrusa*) எனும் படாங் நாணல் பாம்பு, *கொலுப்ரிடே* குடும்பத்தில் *கலாமரியா* பேரினத்தினைச் சேர்ந்த ஒரு பாம்பு இனமாகும். இது இந்தோனேசியாவில் காணப்படுகிறது.

## மேற்கோள்கள்

பகுப்பு:இந்தோனேசிய உயிரினங்கள்
பகுப்பு:கலாமரியா
கலாமரியா அர்கேனா

**கலாமரியா அர்கேனா** (*Calamaria arcana*) எனும் லிங்னான் நாணல் பாம்பு, *கொலுப்ரிடே* குடும்பத்தில் *கலாமரியா* பேரினத்தினைச் சேர்ந்த ஒரு பாம்பு இனமாகும். இது சீனாவில் காணப்படுகிறது.

## மேற்கோள்கள்

பகுப்பு:சீன உயிரினங்கள்
பகுப்பு:கலாமரியா
காமர்கு சிவப்பு அரிசி

**காமர்கு சிவப்பு அரிசி** *(Camargue red rice ([[ஆக்சிதம்|ஒக்சித்தான்]]: ròc de ris roge de Camarga)* என்பது தெற்கு பிரான்சின் காமர்கு பகுதியின் ஈரநிலங்களில் பயிரிடப்படும் சிவப்பு அரிசி வகையாகும்.

## வரலாறு
இந்த சிவப்பு காட்டு அரிசி பாரம்பரியமாக கேமார்கு பகுதியின் சதுப்பு நிலங்களில் வளர்ந்து வந்தது. இரண்டாம் உலகப் போருக்குப் பிறகு, பரந்த சதுப்பு நிலப் பகுதிகள் உப்பு நீக்கப்பட்டு, நன்னீர் நிலங்களாக மாற்றப்பட்டன. உள்ளூர் பொருளாதாரத்தை மேம்படுத்தும் பொருட்டு, முன்னர் நடைபெற்று வந்த உப்பு உற்பத்திக்கு பதிலாக வேளாண்மை அறிமுகப்படுத்தப்பட்டது. வெள்ளை அரிசி உற்பத்தி 1960-களில் உச்சத்தில் இருந்தது. 1980-களுக்குள், இந்த வெள்ளை அரிசி சிவப்பு காட்டு அரிசியுடன் அயல் மகரந்தச் சேர்க்கை அடைந்து, தற்போதைய காமார்கு சிவப்பு அரிசி வகையை உருவாக்கியது.

## விளக்கம்
உமி நீக்கப்பட்ட பிறகு, தவிடு பழுப்பு-சிவப்பு நிறத்தில் இருக்கும். இது ஒரு தீவிரமான, ஓரளவிற்கு கொட்டை போன்ற சுவையையும், இயற்கையாகவே மெல்லக்கூடிய தன்மையையும் கொண்டுள்ளது.

## மேலும் காண்க
* சிவப்பு அரிசி
* சிவப்பு சித்திரை கார்
* சிவப்புக் கவுணி
* வால் சிவப்பு நெல்

## சான்றுகள்

பகுப்பு:நெல்
பகுப்பு:நெல் வகைகள்
டி. கோபால செட்டியார்

**திருபத்தூர் கவிராயர் டி. கோபால செட்டியார்** (பிறப்பு: 18 நவம்பர் 1867) என்பவர் தமிழ்நாட்டின், இன்றைய தருமபுரி மாவட்டத்தைச் சேர்ந்த ஒரு எழுத்தாளர், புலவர், வழக்கறிஞர், இதழாசிரியர் ஆவார். இவர் சென்னை புதிய சைவ சித்தாந்த சபையின் செயலாளராகவும், அகில இந்தியா-பர்மா ஆங்கிலேய சைவ சித்தாந்த சபையின் பிரதனாதிகாரியாகவும் பொறுப்புகளை வகித்தார். 

## வாழ்கை குறிப்பு
கோபால செட்டியார் சென்னை மாகாணத்தின், சேலம் மாவட்டத்தில் (இன்றைய தருமபுரி மாவட்டம் தருமபுரிக்கு அருகில் உள்ள ஒரு சிற்றூரில் பிறந்து 90 வயதுவரை வாழ்ந்தார். எப்.ஏ தேர்வில் வெற்றிபெற்று, திருப்பத்தூரில் வழக்கறிஞராக பணிபுரிந்தார்.

ஆங்கிலத்திலும், தமிழிலும் புலமை மிக்கவராக, கவிபாடும் ஆற்றல் மிக்கவராக கோபால செட்டியார் இருந்தார். ஆங்கிலத்தில் *தி நியூ ரீஃபார்மர்*(The New Reformer) என்ற இதழை நடத்திவந்தார். திருப்பத்தூரில் ஒரு படிப்பகத்தை தொடங்கி அதற்கு prince of Wales Reading Room என்று பெயரிட்டார். ஒரு கட்டத்தில் தான் பார்த்துவந்த வழக்கறிஞர் தொழிலை கைவிட்டு சமூக சீர்திருத்த பணியிலும், சைவ சித்தாந்த்த்தை பரப்பும் பணியிலும் ஈடுபட்டார். சைவ சித்தாந்தம் குறித்து இவர் ஆங்கிலத்தில் எழுதிய நூல் 1923 ஆம் ஆண்டு இலண்டனில் வெளியிடப்பட்டது. லண்டன் டைம்ஸ் இந்த நூலை பாராட்டி எழுதியது. 

லியோ டால்ஸ்டாயுடன் கோபால செட்டியார் கடித தொடர்பில் இருந்தார். டால்ஸ்டாய் தான் மறைவதற்கு ஒரு ஆண்டுக்கு முன்பு தன்னைப் பற்றி உலக அறிஞர்களிடம் கட்டுரைகளைக் கேட்டுப் பெற்றார். அவற்றில் தேர்ந்தெடுத்த 55 கட்டுரைகளில் கோபால செட்டியாரின் கட்டுரையும் ஒன்று.

## எழுதிய நூல்கள்
* ஆதி திராவிடர் பூர்வ சரித்திரம்
* தருமபுரி பூர்வ சரித்திரம்
* சிதம்பர ரகசியம்
* முப்பொருளுறவு
* பரமகச்சா
* ஞானதீபிகை சுடர்
* சிவஞான சூரன் பராக்கிரமம்
* நூதன மறுமை விளக்கம்
* தமிழர் சரித்திரம்
* வேளாண்மாந்தர் சேனைத்தலைவர் அல்லது சேனைக்குடையார் பூர்வ சரித்திரம்
* பதி பசு பாச விளக்கம்

## மொழிபெயர்ப்புகள்
* வாழ்கைபோதும் (இம்மானுவேல் ஸ்வீடன் எழுதிய நூலின் மொழிபெயர்ப்பு)

## ஆங்கில நூல்கள்
* New Light Upon Indian Philosophy (1913)
## மேற்கோள்கள்

## வெளி இணைப்புகள்

பகுப்பு:தருமபுரி மாவட்ட மக்கள்
பகுப்பு:1867 பிறப்புகள்
பகுப்பு:சைவ சித்தாந்தவாதிகள்
பகுப்பு:வழக்கறிஞர்கள்
பகுப்பு:தமிழக எழுத்தாளர்கள்
பகுப்பு:திருப்பத்தூர் மாவட்ட மக்கள்
தவிடு

**தவிடு** அல்லது **கூலக் குப்பை** *(Bran)*, இது ஆலைத் தவிடு என்றும் அழைக்கப்படுகிறது, இது ஒரு தானிய மணியின் ஒரு பகுதியாகும். இது வித்தகவிழையத்தைச் சூழ்ந்துள்ள கடினமான அடுக்குகளான புரதமணி மற்றும் கனியுறை ஆகியவற்றின் இணைந்த வடிவமாகும். மக்காச்சோளத் தவிட்டில் காம்புப் பகுதியும் (நுனி மூடி) அடங்கும். முளைப்பகுதியுடன் சேர்ந்த இது, முழு தானியங்களின் ஒரு ஒருங்கிணைந்த பகுதியாகும். மேலும், சுத்திகரிக்கப்பட்ட தானியங்களை உற்பத்தி செய்யப்படும்போது, ​​அரைக்கும் செயல்முறையின் ஒரு துணைப் பொருளாக பெரும்பாலும் இது கிடைக்கிறது. தவிடு அதிக ஊட்டச்சத்து நிறைந்தது, ஆனால் அதில் உள்ள அதிக நார்ச்சத்து காரணமாக இதை ஜீரணிப்பது கடினம்; அதன் அதிக கொழுப்புச் சத்தும் அதன் சேமிப்புக் காலத்தைக் குறைக்கிறது, ஏனெனில் அதில் உள்ள எண்ணெய்கள்/கொழுப்புகள் எளிதில் கெட்டுப்போகும் தன்மை கொண்டவை. எனவே, சுத்திகரிப்புச் செயல்முறையின் போது இது பொதுவாக முழு தானியத்திலிருந்து அகற்றப்படுகிறது – உதாரணமாக, கோதுமை தானியத்தை வெள்ளை மாவாக மாற்றும்போதும், அல்லது பழுப்பு அரிசியை வெள்ளை அரிசியாகச் சுத்திகரிக்கும்போதும் இது அகற்றப்படுகிறது.

அரிசி, மக்காச்சோளம், கோதுமை, காடைக்கண்ணி, வாற்கோதுமை, கம்பு மற்றும் தினை உள்ளிட்ட தானியங்களில் தவிடு உள்ளது. தவிடு என்பது உமியிலிருந்து வேறுபட்டது; உமி என்பது தானியத்தைச் சூழ்ந்திருக்கும் ஒரு கரடுமுரடான, செதில்கள் போன்ற பொருளாகும், இது மனிதர்களால் செரிக்க முடியாதது.

## கூறுகள்
தவிடு, உணவின் நார்ச்சத்து மற்றும் அத்தியாவசிய கொழுப்பு அமிலங்களில் குறிப்பாகச் செறிந்தது. மேலும், இதில் கணிசமான அளவில் மாவுச்சத்து, புரதம், உயிர்ச்சத்துக்கள் மற்றும் உணவுத் தாதுக்கள் உள்ளன. இது ஊட்டச்சத்துக்களை உறிஞ்சுவதைத் தடுக்கும் ஒரு ஊட்டச்சத்து எதிர்ப்பொருளான பைட்டிக் அமிலத்தின் மூலமாகவும் உள்ளது.

தவிடு அதிக எண்ணெய் சத்து கொண்டிருப்பதால், அது எளிதில் கெட்டுப்போகும் தன்மை கொண்டது. இந்த காரணத்தினாலேயே, சேமிப்பிற்கு முன்போ அல்லது மேலதிக பதப்படுத்துதலுக்கு முன்போ அது தானியத்திலிருந்து பிரிக்கப்படுகிறது. தவிடுகளின் சேமிப்புக் காலத்தை அதிகரிக்க, அது பெரும்பாலும் வெப்பப் பதப்படுத்தப்படுகிறது.

## மேலும் காண்க

* கதிர் அடித்தல்
* தூற்றுதல்

## சான்றுகள்

பகுப்பு:தானியங்கள்
பகுப்பு:போலிக் கூலங்கள்
பகுப்பு:கூலங்கள்
2026 புனே மாநகராட்சி தேர்தல்

**2026 புனே மாநகராட்சி தேர்தல்** (*2026 Pune Municipal Corporation election*) இந்தியாவின் மகாராட்டிரம் மாநிலத்தில் உள்ள புனே மாநகராட்சியின் 165 வார்டு உறுப்பினர்கள் மற்றும் மேயர் பதவிக்கு 15 சனவரி 2026 அன்று தேர்தல் நடைபெறுகிறது. 16 சனவரி அன்று வாக்கு எண்ணிக்கை நடைபெறுகிறது.

## தேர்தல் அட்டவணை

## கட்சிகளும், கூட்டணிகளும்

## இதனையும் காண்க
* 2026 பெருநகர மும்பை மாநகராட்சி தேர்தல்
* 2025 மகாராஷ்டிர நகர்புற உள்ளாட்சித் தேர்தல்கள் 

## மேற்கோள்கள்

## வெளி இணைப்புகள்
*State Election Commission Maharashtra Official Website

பகுப்பு:புனே
பகுப்பு:மகாராட்டிர தேர்தல்கள்
தில்லி ராம் தாபா

**தில்லி ராம் தாபா** (*Dilli Ram Thapa*) என்பவர் இந்திய அரசியல்வாதியும் சிக்கிம் சட்டமன்ற மேனாள் உறுப்பினரும் ஆவார். இவர் பாரதிய ஜனதா கட்சி அரசியல்வாதி ஆவார். இவர் 2019ஆம் ஆண்டு சிக்கிம் சட்டமன்றத் தேர்தலில் சிக்கிம் ஜனநாயக முன்னணி வேட்பாளராக மேல் பர்துக் சட்டமன்றத் தொகுதியிலிருந்து தேர்ந்தெடுக்கப்பட்டார். இதன் பின்னர் இவர் பாரதிய ஜனதா கட்சியில் சேர்ந்தார்.

## மேற்கோள்கள்

பகுப்பு:சிக்கிம் சட்டப் பேரவை உறுப்பினர்கள்
சோடியம் ஐப்போபுரோமைட்டு

**சோடியம் ஐப்போபுரோமைட்டு** (*Sodium hypobromite*) என்பது NaOBr என்ற மூலக்கூற்று வாய்ப்பாட்டைக் கொண்ட ஒரு கனிமச் சேர்மமாகும். இது ஐப்போபுரோமசு அமிலத்தின் சோடியம் உப்பு ஆகும்.  சோடியம் நேர்மின் அயனிகள் (Na+) மற்றும் ஐப்போபுரோமைட்டு எதிர்மின் அயனிகள் (−OBr) ஆகியவை சேர்ந்து இச்சேர்மம் உருவாகிறது. பொதுவாக ஐந்துநீரேற்றாக இச்சேர்மம் பெறப்படுகிறது.  எனவே பொதுவாக சோடியம் ஐப்போபுரோமைட்டு என்று அழைக்கப்படுகிறது. இச்சேர்மத்தின் வாய்பாடு உண்மையில் NaOBr·5H2O ஆகும். நீரில் கரையக்கூடியதாகவும் மஞ்சள்-ஆரஞ்சு நிறத் திண்மமாகவும் சோடியம் ஐப்போபுரோமைட்டு காணப்படுகிறது. 1.820 Å நீளமுள்ள Br–O பிணைப்புடன் கூடிய ஓர் ஒற்றைச்சரிவு படிக அமைப்பைக் கொண்டுள்ளது.  பொதுவான வெளுப்பானில் உள்ள செயலில் உள்ள மூலப்பொருளான சோடியம் ஐப்போகுளோரைட்டின் புரோமின் ஒப்புமையாக இச்சேர்மம் வகைப்படுத்தப்படுகிறது. நடைமுறையில், இந்த உப்பு பொதுவாக ஒரு நீர்க்கரைசலாகவே காணப்படுகிறது.

## தயாரிப்பு
புரோமினின் நீர்க்கரைசலை ஒரு காரத்துடன் வினைபுரியச் செய்வதன் மூலம் சோடியம் ஐப்போபுரோமைட்டு சேர்மத்தை உருவாக்கலாம்.:

::Br2 + 2 NaOH → NaBr + NaOBr + H2O

நிகோட்டினமைடிலிருந்து 3-அமினோபிரிடின் தயாரிப்பு போன்ற வினைகளில் (ஆஃப்மேன் மறுசீரமைப்பு) ஒரு வினைக்காரணியாகப் பயன்படுத்துவதற்காக, இதை தேவைப்படும் தளத்திலேயே தயாரிக்க முடியும். (Hofmann rearrangement).
:

சோடியம் ஐப்போபுரோமைட்டு மெதுவாகச் சிதைவடைந்து சோடியம் புரோமைடு மற்றும் சோடியம் புரோமேட்டாக மாறுகிறது:

::3 NaOBr → 2 NaBr + NaBrO3

## மேற்கோள்கள்


பகுப்பு:சோடியம் சேர்மங்கள்
பகுப்பு:ஐப்போபுரோமைட்டுகள்
கைரா பெட்டு

**கைரா பெட்டு** (*Khaira Bet*)  என்பது இந்தியாவின் பஞ்சாப் மாநிலத்தில் உள்ள லூதியானா மாவட்டத்தில் அமைந்துள்ள ஒரு கிராமம் ஆகும். இது சத்லச்சு ஆற்றின் கரையில் அமைந்துள்ளது. இக்கிராமம் லூதியானா நகரத்திலிருந்து 23 கிலோமீட்டர் தொலைவில் உள்ளது. 2015 ஆம் ஆண்டு நிலவரப்படி இந்தக் கிராமத்தின் மக்கள் தொகை சுமார் 3500 பேர் என மதிப்பிடப்பட்டுள்ளது.

## மேற்கோள்கள்

பகுப்பு:பஞ்சாப் மாநிலத்திலுள்ள கிராமங்கள்
பகுப்பு:லூதியானா மாவட்டம்
கலாமரியா பாங்காயென்சிசு

**கலாமரியா பாங்காயென்சிசு** (*Calamaria banggaiensis*) எனும் பாங்காய் நாணல் பாம்பு, *கொலுப்ரிடே* குடும்பத்தில் *கலாமரியா* பேரினத்தினைச் சேர்ந்த ஒரு பாம்பு இனமாகும். இது இந்தோனேசியாவில் காணப்படுகிறது.

## மேற்கோள்கள்

பகுப்பு:இந்தோனேசிய உயிரினங்கள்
பகுப்பு:கலாமரியா
கலாமரியா பைகலர்

**கலாமரியா பைகலர்** (*Calamaria bicolor*) எனும் இருவண்ண நாணல் பாம்பு, *கொலுப்ரிடே* குடும்பத்தில் *கலாமரியா* பேரினத்தினைச் சேர்ந்த ஒரு பாம்பு இனமாகும். 

## புவியியல் வரம்பு
இந்த பாம்பு போர்னியோவில் பரவலாக இருப்பதாகத் தோன்றுகிறது. இது கலிமந்தான் (இந்தோனேசியா) சபா மற்றும் சரவாக் (மலேசியா) ஆகிய இடங்களில் காணப்படுகிறது. சாவகத்தில் இதன் இருப்பு நிச்சயமற்றது.

## மேற்கோள்கள்

பகுப்பு:இந்தோனேசிய உயிரினங்கள்
பகுப்பு:கலாமரியா
பகுப்பு:மலேசிய உயிரினங்கள்
மூலமத்ய மகா காரிகை

**மூலமத்ய மகா காரிகை** (*Mulamadhyamakakarika*) ( (மைய வழியின் அடிப்படைச் செய்யுள்கள்) ) சுருக்கமாக ***எம். எம். கே.***, என்பது மகாயான பௌத்தத் தத்துவத்தின் மத்தியமிகப் பள்ளியின் அடிப்படை உரையாகும். இது இந்திய தத்துவஞானி நாகார்ச்சுனரால் (சுமார் கிபி 150) இயற்றப்பட்டது.

அனைத்து நிகழ்வுகளும் (அபிதர்மம்) எவ்வாறு சுபாவத்திலிருந்து இல்லாமல் உள்ளது என்பதைக் காட்ட எம்.எம்.கே குறைப்பு வாதங்களைப் பயன்படுத்துகிறது (இது சாராம்சம், சொந்தமாக இருப்பது அல்லது உள்ளார்ந்த இருப்பு எனப் பலவிதமாக மொழிபெயர்க்கப்பட்டுள்ளது). பௌத்தத் தத்துவ வரலாற்றில் மிகவும் செல்வாக்கு மிக்க மற்றும் பரவலாக ஆய்வு செய்யப்பட்ட நூல்களில் ஒன்றாக இந்நூல் பரவலாகக் கருதப்படுகிறது. பௌத்த சிந்தனையின் அடுத்தடுத்த வளர்ச்சியில், குறிப்பாக திபெத்திய பௌத்தம் மற்றும் கிழக்கு ஆசிய பௌத்த மதத்தில் இந்நூல் பெரும் தாக்கத்தை ஏற்படுத்தியது.

## பின்னணி
thumb|பாம்புகளால் சூழப்பட்ட நாகார்ச்சுனரின் நவீன சிலை.
வைபாசிக மற்றும் புத்கலவாடா போன்ற பௌத்த மரபுகளிலும், நியாயம் போன்ற பண்டைய வேத சிந்தனைப் பள்ளிகளிலும் காணப்படும் இந்த அத்தியாவசிய கருத்துக்களை நிராகரிக்க நாகார்ச்சுனர் முயன்றார். மேலும், சாராம்சத்தை அடிப்படையாகக் கொண்ட மீவியற்பியலையும் பாதுகாத்தார். எனவே, இவரது தத்துவம் பெரும்பாலும் சுபாவ கோட்பாடடாக இல்லை என்றும் கருதப்படுகிறது.

## நவீன அறிவாற்றல் விளக்கங்கள்
அமெரிக்க-பிரித்தானிய புத்தமதவியலாளரான ரூக் குறிப்பிட்டுள்ளபடி, மேற்கத்திய அறிவாற்றல் எம். எம். கே. வில் நாகார்ச்சுனரின் மத்யமகா சிந்தனையின் பரந்த பல்வேறு விளக்கங்களை வழங்கியுள்ளது. இதில் "இல்லாமை தத்துவம், ஒற்றைவாதம், பகுத்தறிவின்மை, தவறான கருத்து, அறியவியலாமைக் கொள்கை, சந்தேகம், விமர்சனம், இயங்கியல், மாயவாதம், அண்டவியல், முழுமையானவாதம், சார்பியல்வாதம், பெயரியல்வாதம் மற்றும் மீட்சியை ஊக்குவித்தல்" ஆகியவை அடங்கும்.
## இதனையும் காண்க
* பௌத்த மெய்யியல்
* மத்தியமிகம்
* நாகார்ச்சுனர்

## மேற்கோள்கள்

## நூலாதாரங்கள்
*
* 
* 
* 
*Kalupahana, David J (1991). *Mulamadhyamakakarika of Nagarjuna: The Philosophy of the Middle Way*, Motilal Barnasidass.
* Siderits, Mark; Katsura, Shoryu (2013). *Nagarjuna's Middle Way: Mulamadhyamakakarika*. Simon and Schuster
* Westerhoff, Jan (2018). *The Golden Age of Indian Buddhist Philosophy.* Oxford University Press
* Westerhoff, Jan (2009). *Nagarjuna's Madhyamaka: A Philosophical Introduction.* Oxford University Press

## வெளி இணைப்புகள்
* ''Nāgārjuna: Mūlamadhyamakakārikā'' Multi-Lingual Edition (Sanskrit, Chinese, Tibetan, English) with Several Commentaries at Bibliotheca Polyglotta (TLB)
* ''Mūlamadhyamakakārikā'' Sanskrit Source at Uwest Digital Sanskrit Buddhist Canon
* ''Mūlamadhyamakakārikā-s'' of Nāgārjuna: Sanskrit text
* "Dependent Arising and the Emptiness of Emptiness:Why did Nagarjuana start with causation?" Jay L. Garfield
* ''Nagarjuna's Middle Way''*: A thesis on the Mulamadhyamakakarika,* by Jonah Winters (Reed College, 1994; advisor Kees W. Bolle)

பகுப்பு:இந்தியப் பண்பாடு
பகுப்பு:இந்திய மெய்யியல்
பகுப்பு:இந்திய இலக்கியம்
கலாமரியா பைடோரக்சு

**கலாமரியா பைடோரக்சு** (*Calamaria bitorques*) எனும் லூசான் குள்ளப் பாம்பு, *கொலுப்ரிடே* குடும்பத்தில் *கலாமரியா* பேரினத்தினைச் சேர்ந்த ஒரு பாம்பு இனமாகும். 

## புவியியல் வரம்பு
லூசான் குள்ளப் பாம்பு பிலிப்பீன்சில் மட்டுமே காணப்படும் அகணிய உயிரி. இங்கு இது லூசான் மற்றும் பனாய் தீவுகளில் காணப்படுகிறது.

## மேற்கோள்கள்

பகுப்பு:பிலிப்பீனிய உயிரினங்கள்
பகுப்பு:கலாமரியா
போஜ்பூர் தூபங்கள்

**போஜ்பூர் தூபிகள்** (*Bhojpur Stupas*) என்பது முரேல்குர்ட் தூபங்கள் அல்லது மோரெல் குர்த் தூபிகள் என்றும் அழைக்கப்படுகின்றன. இது மத்தியப் பிரதேசத்தின் போஜ்பூர் கிராமம் மற்றும் தொல்பொருள் தளத்திலிருந்து தென்மேற்கே 45 கி. மீ. தொலைவில் அமைந்துள்ளது. இது சாஞ்சிக்கு தென்கிழக்கே சுமார் 11 கி. மீ. தொலைவில் அமைந்துள்ளது.

இருபது கிலோமீட்டர் சுற்றளவில் சாஞ்சியைச் சுற்றி நான்கு தூபிகள் குழுவாக உள்ளன. தென்கிழக்கில் போஜ்பூர் மற்றும் அந்தேர் தூபங்கள், தென்மேற்கில் சோனாரி தூபங்கள் மற்றும் மேற்கில் சத்தாரா. சுமார் 100 கி. மீ. தொலைவில் சரு மரு உள்ளது.&nbsp;

இந்த தூபங்கள் அனைத்தும் 19ஆம் நூற்றாண்டில் மேஜர் அலெக்சாண்டர் கன்னிங்காம் என்பவரா;கன்னிங்காம் அகழ்வாராய்ச்சி செய்யப்பட்டன. இவர் பெரும்பாலான சந்தர்ப்பங்களில் நினைவுச்சின்னங்களை இங்கிலாந்திற்கு எடுத்துச் சென்றார். நினைவுச்சின்னங்களில் ஒன்று வெங்கச்சங்கால் ஆனது. ஒரு பௌத்த தூபி வடிவத்தில் அமைந்தது. புனித நினைவுச்சின்னங்களுக்கான கொள்கலன்களை தயாரிக்க, தூய்மையான பாறை படிகப் பொருள் பெரும்பாலும் பயன்படுத்தப்பட்டது. 1851ஆம் ஆண்டில் அலெக்சாண்டர் கன்னிங்காம் மற்றும் எஃப்சி மைசி ஆகியோரால் அகழ்வாராய்ச்சியின் போது தூபி 2 இன் நினைவுச்சின்னங்களின் அறை கண்டுபிடிக்கப்பட்டது.

தூபிகளின் மையம் சிறிய நினைவுச்சின்னங்களுக்கு இடமளிக்கும் வகையில் வெற்று நிலையில் இருந்தது (இவை அகழ்வாராய்ச்சி செய்யப்பட்டபோது இருந்தன, ஆனால் இப்போது இல்லை). மேலும் தூபி உயர் தன்மைக்காக குடையினைக் கொண்டுள்ளது. இந்த தூபங்கள் கிமு 1ஆம் நூற்றாண்டைச் சேர்ந்தவையாக இருக்கலாம்.


படிமம்:Sanchi_and_surrounding_stupas.jpg|சாஞ்சியைச் சுற்றியுள்ள தூபிகள்
படிமம்:Bhojpur_stupas_map.jpg|பொது அமைப்பு
படிமம்:Bhojpur_group_of_stupas.jpg|தூப குழுக்கள்
படிமம்:Bhojpur_stupas.jpg|தூப குழுக்கள், தூரத்தில் தெரிவது சாஞ்சி தூபி
படிமம்:Bhojpur_stupas_and_relics.jpg|தூபம்
படிமம்:Bhojpur_stupas_and_reliquaries.jpg|தூபம்
படிமம்:Bhojpur_Stupa_2_rock_crystal_reliquary.jpg|தூபம் 2-ல் பாறைப் படிகம் (H: 11&nbsp;cm, W: 8&nbsp;cm, Victoria and Albert Museum).


## மேலும் காண்க
* சாஞ்சி தூபி
* சாஞ்சி தூபி எண் 2

## மேற்கோள்கள்

பகுப்பு:பௌத்த கட்டிடங்கள்
ஸ்ரீமுஷ்ணம் வி. ராஜா ராவ்

**ஸ்ரீமுஷ்ணம் வி. ராஜா ராவ்** (*Srimushnam V. Raja Rao*, பிறப்பு 1955) என்பவர் தமிழ்நாட்டைச் சேர்ந்த ஒரு  மிருதங்கக் கலைஞரும், கருநாடக இசைப் பாடகரும் ஆவார்.  

இவர் தன் தந்தை எஸ். வெங்கடரமண ராவிடமிருந்து மிருதங்கத்தில் ஆரம்பப் பயிற்சியைப் பெற்றார். பின்னர் கும்பகோணம் எம். ராஜப்ப ஐயரின் மாணவராகப் பயின்றார்.  பாபநாசம் சிவன், கல்கத்தா கிருஷ்ணமூர்த்தி, மாயூரம் வைத்தியநாத ஐயர் உள்ளிட்ட புகழ்பெற்ற ஆசிரியர்களிடம் கருநாடக வாய்ப்பாட்டிலும் பயிற்சி பெற்றார். மிருதங்கத்தைத் தவிர, இவர் கஞ்சிரா, மோர்சிங் போன்ற இசைக் கருவிகளை வாசிப்பார். அமெரிக்காவின் பெர்க்லியில் உள்ள கலிபோர்னியா பல்கலைக்கழகத்தில் மிருதங்கத்தின் வருகைப் பேராசிரியராகப் பணியாற்றியுள்ளார்.

## விருதுகள்

* காஞ்சி மகாசுவாமி விருது, 2010
* சங்கீத சூடாமணி விருது ஸ்ரீ கிருஷ்ண கான சபை, சென்னை 2011
* இந்திய அரசின் சங்கீத நாடக அகாடமி ரத்னா கூட்டாளர், 2010

## மேற்கோள்கள்

## வெளி இணைப்புகள்
சங்கீத நாடக அகாதமி வலைத்தளத்தில் மேற்கோள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:மிருதங்கக் கலைஞர்கள்
பகுப்பு:வாழும் மக்கள்
பகுப்பு:1955 பிறப்புகள்
பகுப்பு:ஊர்ப் பெயரால் அறியப்படும் மக்கள்
முன்கேம்ப்ரியன்

**முன்கேம்ப்ரியன்** (The *Precambrian*) ( ;  *pC* அல்லது *கிரிப்டோசோனிக்* என்றும் குறிப்பிடுவர். புவியின் வரலாற்றின் படி,  பானெரோசோயிக் பேரூழி அமைந்துள்ளது. நிலவியல் நேர அளவு கணக்கீட்டின் படி,  கேம்பிரியக் காலத்திற்கு முன்னே அது அமைந்துள்ளமையால் தான், இதனை முன்கேம்பிரியன் என்றழைக்கிறோம். வேல்ஸ் என்னுமிடத்தில், இக்காலம் குறித்த முதல் ஆய்வுகள் செய்யப்பட்டன. பூமியின் தோற்றக் காலத்தில் 88% பகுதி, இக்காலக்கட்டத்தைச் சார்ந்தது எனக் கண்டறிந்துள்ளனர்.

இக்காலம் என்பது புவியியல் காலத்தின் ஒரு முறைசாரா அலகாகும். இவ்வலகு மூன்று ஊழிகளாக (ஏடியன், ஆர்க்கியன், புரோட்டரோசோயிக்) பிரிக்கப்பட்டுள்ளது. இது சுமார் 4.6 பில்லியன் ஆண்டுகளுக்கு முன்பு (Ga) பூமியின் உருவாக்கம் முதல், சுமார் 538.8 மில்லியன் ஆண்டுகளுக்கு முன்பு (Ma) கேம்பிரியன் காலம் தொடங்கும் வரை நீடிக்கிறது; அக்காலத்தில்தான் கடின ஓடுடைய உயிரினங்கள் முதன்முதலில் பெருமளவில் தோன்றின.

## மேற்கோள்கள்

பகுப்பு:நிலவியல் காலங்கள்